b'\n_START_ARTICLE_\nMilwaukee Brewers\n_START_PARAGRAPH_\nMilwaukee Brewers er et amerikansk baseballhold fra Milwaukee, Wisconsin, der spiller i MLB-ligaen. Brewers h\xc3\xb8rer hjemme i Central Division i National League, og spiller deres hjemmekampe p\xc3\xa5 Miller Park._NEWLINE_Brewers blev stiftet i 1969 i Seattle under navnet Seattle Pilots, men allerede \xc3\xa5ret efter flyttede klubejeren holdet til Milwaukee, hvor det siden da har h\xc3\xb8rt til under navnet Brewers. Fra 1969 til 1997 spillede Brewers i American League, men flyttede siden over til National League, hvor holdet alts\xc3\xa5 spiller i dag. Holdet har \xc3\xa9n gang, i 1982 v\xc3\xa6ret i MLB-finalen World Series, hvor man dog blev besejret af St. Louis Cardinals.'